EFF-voorsitter oor 'n EFF sonder Malema | Maroela Media
Dit gons in politieke kringe nadat die nasionale voorsitter van die EFF, adv. Dali Mpofu, gesê het hy sal verbaas wees as die EFF-leier, mnr. Julius Malema, homself vir nog 'n termyn beskikbaar stel.
Die volgende EFF-leiersverkiesing vind in Desember in Johannesburg plaas.
Daar is meningsverskil in politieke kringe oor wat presies Mpofu bedoel het, en die EFF swyg tans amptelik oor die saak. Sommige interpreteer dit as dat Mpofu meen Malema gaan al in Desember uittree as leier. Ander meen Mpofu dink Malema behoort oor vyf jaar uit te tree. 'n Derde mening is dat die taalvaardige Mpofu juis sy woorde ambivalent kies om mense aan die wonder te hou.
Mpofu se presiese woorde was: "As hy [Malema] in Desember vanjaar herkies word, sal ek verbaas wees as hy sou staan vir nog 'n termyn. Dit is 'n moeilike taak en ons glo in die oordrag van leierskap. Sover dit myself aangaan, sou ek byvoorbeeld nooit in dieselfde posisie wou aanbly nie, miskien nie eens vir een volle termyn nie, wat nog te sê twee of drie termyne. Want dit sal die organisasie dooddruk om dit te doen. Ons het vars idees nodig. Ons het vars denke nodig. En ons kan almal verskillende rolle speel."
Mpofu is ook gevra of hy dink daar is 'n toekoms vir die EFF sonder Malema. Sy antwoord was: "Natuurlik is daar 'n toekoms vir die EFF. Ek weet nie eens of hy [Malema] weer gaan staan as leier nie."
Volgens Mpofu is posisies nie vir die huidige EFF-leierskap belangrik nie. Hulle is besig om in moeilike omstandighede die fondament te lê vir toekomstige EFF-suksesse onder ander leiers.
"As dit vir ons om persoonlike ambisie gegaan het, sou ons in die ANC gebly het, waar party van ons teen hierdie tyd al LUR'e of ministers kon gewees het," aldus Mpofu.
Die EFF het aangekondig sy weergawe van 'n nasionale kongres waar leiers verkies word, wat bekend staan as die Nasionale Volksvergadering, sal van 13 tot 16 Desember by Nasrec suid van Johannesburg gehou word.
Maimane skryf aan Ramaphosa oor ekonomie se 'donker dag'
Hoekom is 'n dubbelsinnige uitlating oor 'n klomp twak enigsens nuuswaardig?
Malema sal beslis aanbly want as die party-leier is hy in 'n magsposisie. Dít sal hy nóóit prysgee nie.
Ag wat, vinkel en koljander, die een rewolusionêr is soos die ander. Me, myself and I…. klomp despootjies in wording, 'n comrade hier, is 'n comrade daar en siedaar! 'n Rooi bere'tjie, 'n Breitling horlosie en 'n bekvol opsweep; enige leë dop sal doen.
Hoe lank is Buthelezi al leier van die IVP? 29j ….Malema sal dieselfde doen….
Ons President met die lang Pinnochio neus vry openlik na Malema. Malema gaan aan die einde van sy EFF ermyn 'n baie baie hoë pos by Ramaphosa in die ANC kry. Dan is ons bollie geboek. Verseker!